**Vježba 3. Dodavanje kreativnih efekata fotografiji**

(Smart Filters, Tilt Shift Blur Filter, Black and White, Color Tint)

Nastavljamo raditi na fotografiji Norveška.

U ovoj vježbi primijenit ćemo nekoliko kreativnih efekata:

1. Prvi je tilt shift efekt, koji će nam omogućiti da izoštrimo jedan dio fotografije


2. Drugi je pretvaranje fotografije u crno bijelu

3. Treći je bojanje fotografije odgovarajućim tonom, sepia ili po želji.

4. Na kraju ćemo izoštriti fotografiju i spremiti je


**1. Tilt Shift efekt**

1. Označit ćemo sve slojeve i spojiti ih u Smart Object – to nam omogućava da primijenimo kreativne filtere na sve slojeve odjednom i zaštitimo originalnu fotografiju.

Označimo sve slojeve u paleti Slojevi (Layers). (kliknemo na najgornji sloj, potom na tipku shift i na najdonji sloj)

Potom idemo na Filter – Convert for Smart Objects.

U paleti slojevi trebala bi se pojaviti ovakva slika



Sada idemo na Filter – Blur – Tilt Shift

(ako je ovaj filter sive boje, odnosno neaktivan, morat ćemo nastaviti raditi na samo jednom sloju, pa ćemo ići na Layer – Flatten Image)


Sada možemo primijeniti Tilt Shift Filter (idemo na Filter – Blur – Tilt Shift)

Poigrat ćemo se s parametrima dok ne dobijemo fotografiju željenog zamućenja na gornjoj i donjoj strani fotografije.

**2. Crno bijela fotografija**


Jedan od načina za pretvaranje fotografije u crno bijelu je preko Adjustment sloja.

Kliknemo na Layer – New Adjustment Layer – Black and White (ili crno bijeli kružić – Black and White).



Povlačenje klizača pojedine boje u desno činite tu određenu boju svjetlijom, a povlačenjem u lijevo činite je tamnijom. Eksperimentirajte dok ne dođete do željene nijanse.

**3. Sepija**

Sepija je smeđa slikarska boja koja se dobiva od sipe.

U jedan od načina dobivanja efekta sepije u Photoshopu je takav da samo uključimo klizač Tint. Želite li drugačiju boju, kliknite na kvadratić pored natpisa Tint i odaberite boju po želji.

**4. Izoštravanje i spremanje fotografije**

Fotografija se može izoštriti na nekoliko načina, mi ćemo sada koristiti filtar Smart Sharpen.


Izoštrite po želji. Mogući parametri za ovu fotografiju su: Settings: Default, Amount 130%, radijus bi trebao biti šro bliže 1 (1.9), Remove: Lens Blur. OK

Ovo izoštravanje ćete bolje uočiti na zaslonu kada povećate sliku.

Fotografiju spremite kao psd.

No ako fotografiju želite dijeliti s prijateljima putem društvenih mreža, izraditi ili slati mailom, tada je snimite kao jpeg.

Ako ćete fotografiju printati onda je ostavite u najvećoj kvaliteti (i veličina će biti velika)

Ako ćete fotografiju slati mailom ili podijeliti na društvenim mrežama, tada smanjite kvalitetu na cca 5 (medium)